
        PL-x 246/2015

RAPORT COMUN

asupra

proiectului de Lege  pentru modificarea şi completarea Legii nr.182/2002 privind protecţia informaţiilor clasificate

În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia pentru apărare, ordine publică şi siguranţă naţională şi Comisia juridică, de disciplină şi imunităţi au fost sesizată spre dezbatere, în fond, cu proiectului de Lege  pentru modificarea şi completarea Legii nr.182/2002 privind protecţia informaţiilor clasificate, trimis Comisiei juridice, de disciplină şi imunităţi cu adresa nr. PL-x 246 din 16 martie 2015, înregistrat cu nr. 4c-11/406 din 17 martie 2015 şi Comisiei pentru apărare, ordine publică şi siguranţă naţională cu adresa nr. PL-x 246 din 16 martie 2015, înregistrat cu nr. 4c-12/93 din 17 martie 2015.
Senatul, în calitate de primă Cameră sesizată, a adoptat proiectul de lege, în şedinţa din 11 martie 2015.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare modificarea şi completarea Legii nr.182/2002 privind protecţia informaţiilor clasificate, cu modificările şi completările ulterioare, în sensul adaptării cadrului legislativ existent la evoluţia tehnologiilor şi la noile caracteristici şi posibilităţi tehnice.

Consiliul Legislativ  a avizat favorabil proiectul de lege, cu observaţii şi propuneri, conform adresei cu nr. 1304 din 3 decembrie 2014.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două comisii sesizate pentru dezbatere în fond au examinat iniţiativa legislativă în şedinţe separate. 
În conformitate cu prevederile art. 61 din Regulamentul Camerei Deputaţilor republicat, cu modificările şi completările ulterioare, membrii Comisiei pentru apărare, ordine publică şi siguranţă naţională au examinat proiectul de lege în şedinţa din  31 martie 2015.
La lucrări au fost prezenţi 24 deputaţi din totalul de 26 membri ai  Comisiei.

În urma dezbaterii, membrii comisiei au hotărât, cu  unanimitate de voturi, să propună plenului Camerei Deputaţilor adoptarea proiectului de Lege  pentru modificarea şi completarea Legii nr.182/2002 privind protecţia informaţiilor clasificate.
  Comisia juridică, de disciplină şi imunităţi a dezbătut proiectul de lege în şedinţa din data de 12 mai 2015.
  La şedinţă au fost prezenţi 21 deputaţi din totalul de 25 membri ai Comisiei.

  La dezbaterea propunerii legislative au participat, în calitate de invitaţi din partea Ministerului Apărării Naţionale, doamna Otilia Sava – secretar de stat, domnul col. Vasile Florin – şef birou Relaţia cu Parlamentul şi Guvernul şi domnul col. Olteanu Iulian Dan – şef al Direcţiei Topografice Militare.
  În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să aprobe un raport de adoptare a iniţiativei legislative în forma adoptată de Senat.

Membrii celor două comisii sesizate în fond au hotărât, cu unanimitate de voturi, să propună plenului Camerei Deputaţilor un raport comun de adoptare a proiectului de Lege  pentru modificarea şi completarea Legii nr.182/2002 privind protecţia informaţiilor clasificate, în forma adoptată de Senat.
În raport de obiectul şi conţinutul său proiectul de lege face parte din categoria legilor ordinare.

        VICEPREŞEDINTE

  CIPRIAN NICOLAE NICA
Consilier parlamentar, 

